双调・庆东原次马致远先辈韵九篇九首
作者：张可久
朝代：元

paragraphs: 烧丹灶，洗药瓢，乐清闲几个人知道。
闲吹凤箫，闷拈兔毫，焉用牛刀。
他得志笑闲人，他失脚闲人笑。
门长闭，客任敲，山童不唤陈抟觉。
袖中《六韬》，鬓边二毛，家里箪瓢。
他得志笑闲人，他失脚闲人笑。
杀三士，因二桃，不如五柳庄前傲。
文魔贾岛，诗穷孟郊，酒困山涛。
他得志笑闲人，他失脚闲人笑。
繁华梦，贫贱交，唐尧不改巢由调。
纷纷紫袍，区区绿袍，恋恋绨袍。
他得志笑闲人，他失脚闲人笑。
诗情放，剑气豪，英雄不把穷通较。
江中斩蛟，云间射雕，席上挥毫。
他得志笑闲人，他失脚闲人笑。
难开眼，懒折腰，白云不应蒲轮召。
解组汉朝，寻诗灞桥，策杖临皋。
他得志笑闲人，他失脚闲人笑。
依山洞，结把茅，清风雨袖长舒啸。
问江边老樵，访山中故交，伴云外孤鹤。
他得志笑闲人，他失脚闲人笑。
苍头哨，骢马骄，放辔头也只到长安道。
说家门尽教，守齑盐慢熬，请荆布休焦。
他得志笑闲人，他失脚闲人笑。
山容瘦，木叶凋，对西窗尽是诗材料。
苍烟树杪，残雪柳条，红日花梢。
他得志笑闲人，他失脚闲人笑。
越山即事二首庭前树，篱下菊，老渔樵相伴闲鸥鹭。
听道士步虚，教稚子读书，引吟客携壶。
借贺老鉴湖船，访谢傅东山去。
云轻散，月易残，女萧何成败了些风流汉。
冯魁硬铲，双生紧赶，小姐先<走山>。
今夜惜花心，明日伤春叹。